Բեն Ուիշոու

Բենջամին Ջոն Ուիշոու (անգլ.՝ Benjamin John Whishaw, հոկտեմբերի 14, 1980(1980-10-14), Clifton, Central Bedfordshire, Բերդֆորդշիր, Անգլիա, Միացյալ Թագավորություն), բրիտանացի դերասան։ Հայտնի է «Պարֆյումեր՝ մի մարդասպանի պատմությունը» ֆիլմում գլխավոր դերը մարմնավորած, Ջեյմս Բոնդ ֆիլմաշարում չորրորդ Q-ի դերում հանդես գալով և «Ամպային ատլաս»-ում դերակատարելով  Ռոբերտ Ֆրոբիշերին (5 միաժամանակյա դերերից մեկը)։


== Վաղ կյանք ==
Բենը ծնվել և մեծացել է ԲԵդֆորդշիրում, կոսմետոլոգ Լինդայի (ի սկզբանե Հոուպ) և  տեղեկատվական տեխնոլոգիաների ոլորտում աշխատող Ջոզեֆ Ուիշոուի ընտանիքում։ Բենն ունի երկվորյակ եղբայր։ Նրա հայրն ունի ֆրանսիական, գերմանական և հրեական արմատներ, իսկ Բենի մայրը անգլուհի է։ Նա սովորել է Henlow միջնակարգ դպրոցում, իսկ հետո Կլիֆթոնի Samuel Whitbread Community College-ում, որը գտնվում էր Բեդֆորդշիրում։
Սովորել է Դրամատիկական արվեստի թագավորական ակադեմիայում և այն ավարտել 2003 թվականին։ Առաջին անգամ համբավ է ձեռք բերել Big Spirit թատերական խմբի հետ համագործակցելիս։


== Կարիերա ==
Եթե մինչ «Պարֆյումերը»  քչերն էին լսել Բենի մասին, ապա թատրոնում նա հայտնի  դարձավ 23 տարեկանում` «Համլետում» խաղալով Համլետի  դերը։ Հնարավոր բոլոր տեսակի թատերական մրցանակներ կրող, «Օլդ Վիկ» թատրոնի պրեմիեր։
2004 թվականին «Օլդ Վիկ» թատրոնի ներկայացման մեջ դերակատարելով Համլետին` բավականին լավ կարծիքների է արժանացել։
Բեկումնային է համարվում Պատրիկ Զյուսքինդի համանուն վեպի հիման վրա ստեղծված «Պարֆյումեր՝ մի մարդասպանի պատմությունը» ֆիլմը։
2007 թվականին հայտնվել է «Ես այնտեղ չեմ» դրամայում` մարմնավորելով Բոբ Դիլանին։
2008 թվականը նշվում է «ՎԵրադարձ դեպի Բրայդշեդ» ֆիլմի թողարկմամբ, որտեղ Բեն Ուիշոուն դերակատարում էր Սեբաստյան Ֆլայտին։ Բենի խաղը նկատվել է քննադատների կողմից և արժանացել է լավ կարծիքների։
2009 թվականի վերջին Royal Court Theatre-ում Ուիշոուն խաղացել է Մայք Բարտլետի նոր պիեսի հիման վրա ստեղծված ներկայացման մեջ։ 2009 թվականին նա նաև Ջոն Քիթսի դերում նկարահանվել է «Պայծառ աստղ» ֆիլմում։
ԴԵրասանը նկարահանվել է «Ամպային ատլաս» ֆիլմում, որի ռեժիսորը Թոմ Թիկվերն էր, ում հետ նա արդեն համագործակցել էր «Պարֆյումեր» և «The International» ֆիլմերում։ Ջեյմս Բոնդ ֆիլմաշարի Սքայֆոլ և Սպեկտր ֆիլմերում դերակատարել է Q-ին։ 2012 թվականին Ռիչարդ II-ի դերում նկարահանվել է «Դատարկ գահ» սերիալում։
Դերասանը պարբերաբար հայտնվում է բրոդվեյան ներկայացումներում (դեբյուտը եղել է 2009 թվականին) և հեռուստատեսությունում։
2014 թվականի սկզբին նկարահանվել է Years & Years-ի «Real» տեսահոլովակում։


== Անձնական կյանք ==
Բեն Ուիշոուն գեյ է։ 2014 թվականին քաղաքացիական  զուգընկերություն է հաստատել  ավստրալիացի կոմպոզիտոր Մարկ Բրեդշոուի հետ, ում հետ ծանոթացել էր 2009 թվականին` «Պայծառ աստղ» ֆիլմի աշխատանքների ժամանակ։


== Ֆիլմագրություն ==


== Մրցանակներ և անվանակարգումներ ==


=== Մրցանակներ ===
British Independent Film Awards — «Առավել խոստումնալից սկսնակ» — 2001 թվականին «Իմ եղբայր Թոմը» ֆիլմում  ունեցած դերի համար
VIII Միջազգային կինոփառատոն Սոչիում 2001 թվականին — «Լավագույն դերասան» «Իմ եղբայր Թոմը» ֆիլմի համար
Verona Love Screens Film Festival (2002) - «Իմ եղբայր Թոմը» ֆիլմի համար
Bambi Awards — 2006 թվականին «Պարֆյումեր՝ մի մարդասպանի պատմությունը» ֆիլմում ունեցած դերի համար
Independent Spirit Awards 2006 թվականին — Ռոբերտ Ալտմանի մրցանակը «Ես այնտեղ չեմ» ֆիմի համար
International Emmy Awards 2009 թվականին — «Լավագույն դերասան» «Criminal Justice» սերիալում ունեցած դերի համար
Royal Television Society, UK 2009 թվականին — «Լավագույն դերասան» «Criminal Justice» սերիալում ունեցած դերի համար
BAFTA TV 2013 թվականին — «Լավագույն դերասան» «Ռիչարդ II» հեռուստաֆիլմում գլխավոր դերի համար


=== Անվանակարգումներ ===
BAFTA — «Ծագող աստղը» (2007 թվական)
BAFTA TV - 2009 թվականին «Criminal Justice» սերիալում ունեցած դերի համար


== Ծանոթագրություններ ==